แกรนด์มาสเตอร์หมากรุกสากลชาวโปแลนด์

**ยัน-กชึชตอฟ ดูดา** (โปแลนด์: *Jan-Krzysztof Duda*; ภาษาโปแลนด์: ['jan ˌkʂɨʂtɔf ˈduda] ( ฟังเสียง); 26 เมษายน ค.ศ. 1998 – ) เป็นนักหมากรุกสากลชาวโปแลนด์ ในฐานะนักหมากรุกอัจฉริยะ เขาประสบความสำเร็จในระดับแกรนด์มาสเตอร์ใน ค.ศ. 2013 เมื่ออายุ 15 ปี 21 วัน นอกจากนี้ ดูดาชนะเลิศการแข่งชิงแชมป์โปแลนด์ใน ค.ศ. 2018 และหมากรุกสากลเวิลด์คัพใน ค.ศ. 2021 ตลอดจนเขาได้รับบำเหน็จกางเขนทองกิตติคุณจากความสำเร็จในหมากรุกสากล

ผลงานหมากรุกสากลระดับอาชีพ
--------------------------

### ค.ศ. 2007–2008

ใน ค.ศ. 2007 ดูดาได้อันดับหนึ่งในการแข่งหมากรุกสากลยุวชนชิงแชมป์โปแลนด์รุ่นอายุไม่เกิน 8 ปี

ส่วนใน ค.ศ. 2008 ดูดาชนะเลิศการแข่งหมากรุกสากลยุวชนชิงแชมป์โลกรุ่นอายุไม่เกิน 10 ปี ด้วยเหตุนี้เขาจึงได้รับตำแหน่งเอฟไอดีอี มาสเตอร์ และในปีเดียวกันนั้น เขายังชนะการแข่งยุวชนชิงแชมป์โปแลนด์รุ่นอายุไม่เกิน 8 ปี เป็นสมัยที่สอง

### ค.ศ. 2012

ใน ค.ศ. 2012 ดูดาชนะเลิศการแข่งชิงแชมป์โปแลนด์รุ่นอายุต่ำกว่า 18 ปี ที่ซอลีนา และหมากรุกสากลยุวชนชิงแชมป์ยุโรปในรุ่นอายุต่ำกว่า 14 ปีที่ปราก รวมถึงในปีเดียวกัน เขาได้เสมอกันเป็นครั้งแรกกับยัน แกรย์ชี ในการแข่งหมากรุกสากลฤดูร้อนที่ออลอโมตซ์ และได้รับตำแหน่งอินเตอร์เนชันแนลมาสเตอร์

### ค.ศ. 2013–2014

ดูดาใน ค.ศ. 2014
ในเดือนพฤษภาคม ค.ศ. 2013 ดูดาได้บรรลุมาตรฐานสุดท้ายของเขาที่จำเป็นสำหรับตำแหน่งแกรนด์มาสเตอร์ในการแข่งหมากรุกสากลชิงแชมป์ยุโรปประเภทบุคคลเมื่ออายุ 15 ปี 21 วัน สิ่งนี้ทำให้เขากลายเป็นแกรนด์มาสเตอร์ที่อายุน้อยที่สุดอันดับสองของโลกในเวลานั้น และดูดายังกลายเป็นแกรนด์มาสเตอร์ชาวโปแลนด์ที่อายุน้อยที่สุดอันดับสองต่อจากดาริอุส ชเวียซ ส่วนในเดือนเมษายน ค.ศ. 2013 เขาได้เป็นที่หนึ่งในการแข่งเฟิสต์แซเทอร์เดย์ จีเอ็ม ที่บูดาเปสต์ กระทั่งในเดือนสิงหาคม ดูดาได้เข้าร่วมในฐานะผู้ท้าชิงตำแหน่งของสมาพันธ์หมากรุกสากลโลกในเอฟไอดีอี เวิลด์คัป ซึ่งเขาถูกวาซิล อิวานชุค กำจัดในรอบแรก ส่วนในเดือนตุลาคม สมาพันธ์หมากรุกสากลโลกได้มอบตำแหน่งแกรนด์มาสเตอร์ให้กับเขาอย่างเป็นทางการ ครั้นในเดือนสิงหาคม ค.ศ. 2014 ดูดาเล่นให้แก่ทีมโปแลนด์ในการแข่งหมากรุกสากลโอลิมเปียดครั้งที่ 41 ในทรุมเซอ ประเทศนอร์เวย์ โดยได้คะแนน 8.5/11 ในบอร์ดสาม ส่วนเดือนธันวาคม ค.ศ. 2014 เขาชนะเลิศการแข่งหมากรุกประเภทเกมเร็วชิงแชมป์ยุโรป และได้รับรางวัลเหรียญเงินในการแข่งหมากรุกประเภทเกมสายฟ้าชิงแชมป์ยุโรป ซึ่งทั้งสองรายการจัดขึ้นที่วรอตสวัฟ ประเทศโปแลนด์

### ค.ศ. 2015–2016

ในเดือนกรกฎาคม ค.ศ. 2015 ดูดาชนะการแข่งขันแบบพบกันหมดที่ทะเลสาบเซวาน ในมาร์ตูนี ประเทศอาร์มีเนีย ส่วนในเดือนกันยายน ค.ศ. 2015 เขาจบอันดับที่เท่ากันกับมีคาอิล แอนติปอฟ ในการแข่งหมากรุกสากลเยาวชนชิงแชมป์โลก ที่คันตี-มันซิสค์ ประเทศรัสเซีย และได้รับรางวัลเหรียญเงินหลังจากการแข่งขันไทเบรก และใน ค.ศ. 2016 เขาได้รับบำเหน็จจากประธานาธิบดีโปแลนด์ อันด์แชย์ ดูดา ซึ่งเป็นเครื่องอิสริยาภรณ์กางเขนเงินกิตติคุณสำหรับ "ความสำเร็จด้านกีฬาที่ยอดเยี่ยมใน ค.ศ. 2016 รวมถึงการมีส่วนร่วมในการทำให้เกมหมากรุกสากลเป็นที่นิยม"

### ค.ศ. 2017–2018

เมื่อวันที่ 1 กรกฎาคม ค.ศ. 2017 ดูดาได้กลายเป็นผู้เล่นเยาวชนชาวโปแลนด์คนแรกที่ทะลุเรต 2700 ของสมาพันธ์หมากรุกโลก ซึ่งได้รับการจัดอันดับสูงสุดในอาชีพหมากรุกของเขาจนถึงขณะนี้ ด้วยเรต 2707 ส่งผลให้เขาเป็นผู้เล่นชาวโปแลนด์ที่มีอันดับสูงสุดเป็นอันดับสองและอันดับที่ 41 ของโลกในเวลานั้น

ในเดือนพฤษภาคม ค.ศ. 2018 ดูดาชนะการแข่งหมากรุกสากลชิงแชมป์โปแลนด์ด้วยคะแนน 6½/9 (+4–0=5) ซึ่งนำหน้าผู้ที่ได้ตำแหน่งรองชนะเลิศอย่างคาสเปอร์ พิโอรุน เขาได้รับการบันทึกชัยชนะเหนือพิโอรุน, ราดอสวัฟ วอยตาส์เซค, ดานีแยล ซัดซิคอฟสกี และอาแล็กซันแดร์ มิสตา ครั้นในเดือนกรกฎาคม ค.ศ. 2018 เขากลายเป็นผู้เล่นโปแลนด์อันดับ 1 และอันดับ 1 ของเยาวชนโลก แซงหน้าวอยตาส์เซค และเหวยอี้ ตามลำดับ

ในเดือนกรกฎาคม ค.ศ. 2018 ดูดาเข้าร่วมการแข่งการดวลหมากรุกสากลดอร์ทมุนท์สพาร์คัสเซินครั้งที่ 46 โดยได้อันดับที่สี่ด้วยคะแนน 4/7 (+2–1=4)

ระหว่างการแข่งหมากรุกสากลโอลิมเปียด 2018 ที่บาทูมี ประเทศจอร์เจีย เขาเป็นฝ่ายชนะวาซิล อีวันชุค และเสมอกับเลวอน อาโรเนียน, วิศวนาถัน อานันท์, ฟาบีอาโน การูอานา, ชาครียาร์ มาเมดยารอฟ และเซียร์เกย์ การ์ยากิน โดยครองอันดับที่สี่ร่วมกับทีมโปแลนด์ และใน ค.ศ. 2018 ดูดาได้เข้าสู่รอบรองชนะเลิศของหมากรุกสากลชิงแชมป์เกมเร็วหลังจากเป็นฝ่ายชนะการ์ยากิน และอะเลคซันดร์ กริสชุค แต่ในที่สุดก็แพ้ให้แก่เวสลีย์ โซ

ในเดือนธันวาคม ค.ศ. 2018 ดูดาจบด้วยอันดับสองในการแข่งหมากรุกสากลเกมสายฟ้าชิงแชมป์โลกที่เซนต์ปีเตอส์เบิร์ก ด้วยคะแนน 16½/21 (+15–3=3) ซึ่งตามหลังผู้ชนะอย่างมังนึส คาลเซิน ไปครึ่งคะแนน

### ค.ศ. 2019–2020

ในเดือนมกราคม ค.ศ. 2019 เขากลายเป็นผู้เล่นหมากรุกชาวโปแลนด์คนแรกที่ผ่านด่าน 2800 ในหมวดสายฟ้าแลบ ครั้นเดือนพฤศจิกายน ค.ศ. 2019 ดูดาเข้าร่วมการแข่งเอฟไอดีอี กรังด์ปรีซ์ ฮัมบวร์ค ซึ่งเป็นส่วนหนึ่งของรอบคัดเลือกสำหรับหมากรุกสากลชิงแชมป์โลก 2020 โดยการแข่งครั้งนี้มีผู้เล่น 16 คน กระทั่งวันที่ 13 พฤศจิกายน ดูดาได้เข้าสู่รอบชิงชนะเลิศโดยเป็นฝ่ายแพ้ต่ออะเลคซันดร์ กริสชุค ในช่วงไทเบรก

ในเดือนมกราคม ค.ศ. 2020 ดูดาเข้าร่วมการแข่งทาทาสตีลเชสทัวร์นาเมนต์ ค.ศ. 2020 และจบการแข่งในอันดับที่ 8 ด้วยคะแนน 6½/13 (+1-1=11) ซึ่งเป็นคะแนนเดียวกับอดีตแชมป์โลกหมากรุกสากลอย่างวิศวนาถัน อานันท์ และแอลีเรซอ ฟิรูซจา

ในเดือนพฤษภาคม ค.ศ. 2020 เขาได้รับชัยชนะครั้งแรกเหนือแชมป์โลกหมากรุกอย่างมังนึส คาลเซิน โดยเอาชนะเขาในรอบที่ 7 ของลินโดเรสแอบบีย์แรพิดเชสแชลเลนจ์ โดยเกมดังกล่าวเข้าสู่อิงลิชโอเพนนิง (คิงส์อิงลิชแวริเอชัน, โฟร์ไนส์แวริเอชัน, ไควเอตไลน์)

ในวันที่ 10 ตุลาคม ค.ศ. 2020 เขาเป็นฝ่ายชนะมังนึส คาลเซิน อีกครั้ง (รูปเปิดคาโร–คันน์ ดีเฟนซ์ การแปรผันแบบตาร์ตาคาวแวร์) ที่การแข่งนอร์เวย์เชสของบริษัทอัลติบอกซ์ซึ่งจัดขึ้นที่สตาวังเงอร์ นับเป็นความพ่ายแพ้ครั้งแรกของคาลเซินหลังจากไม่แพ้ใครมา 125 เกมติดต่อกันในหมากรุกคลาสสิก ส่วนที่หมากรุกสากลโอลิมเปียดออนไลน์ 2020 เขาได้รับเหรียญทองแดงหลังจากที่ทีมโปแลนด์เข้าถึงรอบรองชนะเลิศของทัวร์นาเมนต์ และแพ้ในการแข่งไทเบรก 1-2 กับอินเดีย

ขีวิตส่วนตัว
------------

ดูดาเป็นนักเรียนของโรงเรียนพลศึกษาแห่งมหาวิทยาลัยในกรากุฟ เขาชอบฟังผลงานของเบทโฮเฟิน, โมทซาร์ท และควีน

อ้างอิง
-------

1. ↑  "Jan-Krzysztof Duda odznaczony Złotym Krzyżem Zasługi. "Nikt nie osiąga sukcesu sam"" [Jan-Krzysztof Duda was awarded the Golden Cross of Merit. "Nobody Achieves Success Alone"]. *rmf24.pl* (ภาษาโปแลนด์). สืบค้นเมื่อ 13 December 2021.
2. ↑  "Finał Mistrzostw Polski Juniorów do 12 lat, Puchar Polski do lat 10" [The Final of the Polish Junior Championships U12, the Polish Cup U10]. *ozszach.pl* (ภาษาโปแลนด์). Opolski Związek Szachowy. 11 March 2007. สืบค้นเมื่อ 13 August 2021.
3. ↑  "Finał Mistrzostw Polski Juniorów do 12 lat, Puchar Polski do lat 10" [The Final of the Polish Junior Championships U12, the Polish Cup U10]. *ozszach.pl* (ภาษาโปแลนด์). Opolski Związek Szachowy. 16 March 2008. สืบค้นเมื่อ 13 August 2021.
4. ↑  "Mistrzostwa Polski Juniorow C18 May 2012 Poland". FIDE. สืบค้นเมื่อ 27 January 2014.
5. ↑  "Olomouc Chess Summer 2012 - A1 September 2012 Czech Republic". FIDE. สืบค้นเมื่อ 27 January 2014.
6. ↑  "List of titles approved by the 83rd FIDE Congress". *www.fide.com*. 2012-09-17. สืบค้นเมื่อ 2019-09-09.`{{cite web}}`: CS1 maint: url-status (ลิงก์)
7. ↑  "Jan Krzysztof Duda: 15-year-old gains GM title". ChessBase. 2013-05-19. สืบค้นเมื่อ 9 October 2015.
8. ↑  "First Saturday GM March 2013 April 2013 Hungary". FIDE. สืบค้นเมื่อ 27 January 2014.
9. ↑  "Exciting round 1 at the Chess World Cup 2013". Chessdom. 2013-08-13. สืบค้นเมื่อ 27 January 2014.
10. ↑  "List of titles approved by the 84th FIDE Congress in Tallinn, Estonia". *www.fide.com*. 2013-10-17. สืบค้นเมื่อ 2019-09-09.`{{cite web}}`: CS1 maint: url-status (ลิงก์)
11. ↑  41st Olympiad Tromso 2014 Open - Poland Chess-Results
12. ↑  "European Rapid Chess Championship 2014: Jan Krzysztof Duda is the winner". Chessdom. 2014-12-21. สืบค้นเมื่อ 8 October 2015.
13. ↑  "European Blitz Chess Championship 2014: David Navara convincing winner". Chessdom. 2014-12-19. สืบค้นเมื่อ 8 October 2015.
14. ↑  Sagar Shah (2015-07-31). "Jan Krzysztof Duda wins Lake Sevan 2015". ChessBase. สืบค้นเมื่อ 8 October 2015.
15. ↑  "Antipov and Buksa are 2015 World Junior Champions". Chessdom. 2015-09-15. สืบค้นเมื่อ 8 October 2015.
16. ↑  Sagar Shah (2015-09-21). "Antipov and Buksa are World Junior Champions". ChessBase. สืบค้นเมื่อ 8 October 2015.
17. ↑  "10 Asów Małopolski. Jan Krzysztof Duda jest arcymistrzem, ale maturę zdawać musi" (ภาษาโปแลนด์). สืบค้นเมื่อ 2021-01-27.
18. ↑  "Top lists records. Duda, Jan-Krzysztof (POL) g". สืบค้นเมื่อ 1 December 2019.
19. ↑  "Rating Progress Chart. Duda, Jan Krzysztof (POL)". สืบค้นเมื่อ 1 December 2019.
20. ↑  "Duda wins 1st Polish Championship". *Chess24.com*.
21. ↑  "Federation Rankings – Poland". *FIDE.com*. คลังข้อมูลเก่าเก็บจากแหล่งเดิมเมื่อ 2 July 2018.
22. ↑  "Standard Top 100 Juniors July 2018". *FIDE.com*. 1 July 2018.
23. ↑  46th Dortmund Sparkassen Chess-Meeting 2018 *The Week in Chess*
24. ↑  "PAIRINGS AND RESULTS". *FIDE.com*. คลังข้อมูลเก่าเก็บจากแหล่งเดิมเมื่อ 2022-08-17. สืบค้นเมื่อ 6 October 2018.
25. ↑  "Speed Chess Championship 2018 - Oficjalne informacje" [Speed Chess Championship 2018 - Official information]. *Chess.com* (ภาษาโปแลนด์). สืบค้นเมื่อ 1 December 2018.
26. ↑  "King Salman World Blitz Championship 2018 Open". *Chess–Results.com*. สืบค้นเมื่อ 30 December 2018.
27. ↑  "Hamburg FIDE Grand Prix 2019". *Chess24.com*. สืบค้นเมื่อ 26 November 2019.
28. ↑  "Lindores Abbey Rapid Challenge Round 7". *Chess24.com*. สืบค้นเมื่อ 24 May 2020.
29. ↑  "Altibox Norway Chess 2020". *Chess24.com*. สืบค้นเมื่อ 10 October 2020.
30. ↑  "Playoff". *FIDE.com*. สืบค้นเมื่อ 14 November 2020.[*ลิงก์เสีย*]
31. ↑   (pol.)

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ยัน-กชึชตอฟ ดูดา**

* แม่แบบ:Fide
* Jan Krzysztof Duda games at 365Chess.com
* ยัน-กชึชตอฟ ดูดา player profile at Chessgames.com